এম. এ. মুন’এম

মোহাম্মদ আবদুল মুন্এম যিনি এম. এ. মুন'এম নামে পরিচিত ছিলেন। (১৯৩৫-১৯৯৯) ছিলেন একজন বাংলাদেশ সেনাবাহিনীর অবসরপ্রাপ্ত মেজর জেনারেল ও রাজনীতিবিদ। তিনি এরশাদের মন্ত্রীসভায় গুরুত্বপূর্ণ কয়েকটি মন্ত্রণালয়ের মন্ত্রী হিসেবে দায়িত্ব পালন করেন।

১৯৯৮ সালের জুলাই মাসে তিনি মেজর জেনারেলের পদমর্যাদায় তিনি বাংলাদেশ সেনাবাহিনী থেকে অবসর গ্রহণ করেন।রুসেলি রহমান চৌধুরী। বরিশালের প্রয়াত গুণীজন। ইউনিভার্সিটি বুক পাবলিশার্স, ঢাকা। ২০০৬।

 প্রাথমিক জীবন 
এম. এ. মুন'এম ১৯৩৫ সালে তৎকালীন ব্রিটিশ ভারতের বেঙ্গল প্রেসিডেন্সির পটুয়াখালীর বাউফলের কারখানা গ্রামে জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয়ের ইলেকট্রিক্যাল ইঞ্জিনিয়ারিং বিভাগ থেকে স্নাতক এবং লন্ডন বিশ্ববিদ্যালয়ের ইলেট্রিক্যাল ইঞ্জিনিয়ারিং বিভাগ থেকে এমএসসি ডিগ্রী লাভ করেন।

 কর্মজীবন 

 পাকিস্তান সেনাবাহিনী 
এম এ মুন এম ১৯৫৬ সালে পাকিস্তান সেনাবাহিনীর ইলেকট্রিক্যাাল ও মেকানিক্যাল কোরে কমিশন প্রাপ্ত হন। তিনি ১৯৬৯ সালে কোয়েটার কম্যান্ড এন্ড ষ্টাফ কলেজ থেকে স্টাফ কোর্সে উত্তীর্ণ হন। তিনি কোয়েটায় সেনাবাহিনীর ইএমই কলেজ ডাইরেক্টিং স্টাফ, বাংলাদেশ ইন্সপেকসন ও টেকনিক্যাল ডেভেলপমেন্ট কোর এবং ইলেকট্রিক্যাল ইঞ্জিনিয়ারিং কোরের পরিচালক ছিলেন।

 স্বাধীন বাংলাদেশ 
এম. এ. মুন’এম ১৯৭৪ থেকে ১৯৭৬ সাল পর্যন্ত দেশের বৃহত্তম ট্রান্সফরমার উৎপাদনকারী সংস্থা চট্টগ্রামের জিইমে প্লান্টের জেনারেল ম্যানেজার ছিলেন। তিনি ১৯৭৯ সালে বিদ্যুৎ উন্নয়ন বোর্ডের চেয়ারম্যান নিযুক্ত হন।

১৯৮৩ সালের নভেম্বর মাসে তিনি বাংলাদেশের বিশেষ দূত হিসেবে মালদ্বীপের রাষ্ট্রপতির শপথ গ্রহণ অনুষ্ঠানে যোগদান করেন।

১৯৮৪ সালের নভেম্বর কুয়ালালামপুরে অনুষ্ঠিত কলম্বো প্লান কনসালটেটিভ কমিটির ৩০তম বৈঠকে বাংলাদেশ প্রতিনিধি দলের নেতা হিসেবে যোগদান করেন।

১৯৮৫ সালের নভেম্বরে রোমে অনুষ্ঠিত খাদ্য ও কৃষি সংস্থার ২৩তম অধিবেশনে তিনি বাংলাদেশ প্রতিনিধি দলের নেতৃত্ব দেন।

ইসলামিক সংস্থার অর্থনৈতিক ও বাণিজ্যিক সহযোগিতা (কেমসেক) বিষয়ে ১৯৮৬ সালের মার্চে ইস্তাম্বুলে অনুষ্ঠিত আন্তর্জাতিক বৈঠকে তিনি বাংলাদেশ প্রতিনিধি দলের নেতা হিসেবে যোগদান করেন।

 রাজনৈতিক জীবন 
এম. এ. মুন’এম বাংলাদেশের জ্বালানি ও খনিজ সম্পদ মন্ত্রী হিসেবে ২৪ মার্চ ১৯৮৬ থেকে ২৫ মে ১৯৮৬ পর্যন্ত দায়িত্ব পালন করেন।

২৪ মার্চ ১৯৮৬ থেকে ২৫ মে ১৯৮৬ সাল পর্যন্ত তিনি বাংলাদেশের গৃহায়ন ও গণপূর্তমন্ত্রী ছিলেন।

বাংলাদেশের কৃষিমন্ত্রী হিসেবে তিনি ৯ জুলাই ১৯৮৬ থেকে ২৭ ডিসেম্বর ১৯৮৭ পর্যন্ত এবং ২০ মার্চ ১৯৮৯ থেকে ১৬ মার্চ ১৯৯০ দায়িত্ব পালন করেন।

তিনি বাংলাদেশের বাণিজ্যমন্ত্রী হিসেবে ৩০ নভেম্বর ১৯৮৬ থেকে ২৭ ডিসেম্বর ১৯৮৭ পর্যন্ত দায়িত্ব পালন করেন।

বাংলাদেশের অর্থমন্ত্রী হিসেবে তিনি ২৭ ডিসেম্বর ১৯৮৭ থেকে ৬ আগস্ট ১৯৮৮ পর্যন্ত এবং ১৬ মার্চ ১৯৯০ থেকে ৬ ডিসেম্বর ১৯৯০ দায়িত্ব পালন করেন।

৬ আগস্ট ১৯৮৮ থেকে ২৯ মার্চ ১৯৮৯ পর্যন্ত তিনি বাংলাদেশের স্বাস্থ্য ও পরিবার পরিকল্পনা মন্ত্রী হিসেবে দায়িত্ব পালন করেন।

বাংলাদেশের পরিকল্পনামন্ত্রী হিসেবে ২২ মার্চ ১৯৯০ থেকে ৪ আগস্ট ১৯৯০ পর্যন্ত দায়িত্ব পালন করেন।

 মৃত্যু 
এম. এ. মুন’এম ১৯৯৯ সালে মৃত্যুবরণ করেন।

 তথ্যসূত্র 

বিষয়শ্রেণী:বাংলাদেশের অর্থমন্ত্রী
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বাণিজ্যমন্ত্রী
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:বাংলাদেশের কৃষিমন্ত্রী
বিষয়শ্রেণী:১৯৩৫-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশের স্বাস্থ্য ও পরিবার কল্যাণ মন্ত্রী
বিষয়শ্রেণী:বাউফল উপজেলার ব্যক্তি
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:পটুয়াখালী জেলার সামরিক ব্যক্তি